
23-TA-1734: Noteikumu projekts (Grozījumi)
Grozījumi Ministru kabineta 2023. gada 7. februāra noteikumos Nr. 52 "Valsts atzītu profesionālo izglītību un profesionālo kvalifikāciju apliecinošu dokumentu, moduļa apliecību un profesionālās izglītības programmas daļas apguvi apliecinošu dokumentu noteikumi"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Tieslietu ministrija
Atzinums iesniegts
28.07.2023.
Atzinuma sniegšanas termiņš
31.07.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Norādām, ka anotācijas sadaļā "Problēmas apraksts" un sadaļā "Risinājuma apraksts" ir ietverta identiska informācija. Lūdzam precizēt anotācijas sadaļu "Risinājuma apraksts" un ietvert tajā skaidrojumu par noteikumu projektā iekļauto tiesisko regulējumu.
Piedāvātā redakcija
-
	Agnese Sermā (TM)

	2.
	Noteikumu konsolidētā versija
47.1 Šo noteikumu 22. punktā minētais pakalpojums par profesionālās kvalifikācijas apliecības pieejamību Valsts pārbaudījumu informācijas sistēmā, kā arī valsts pārvaldes pakalpojumu portālā www.latvija.lv, pieejams sākot no 2024. gada 1. septembra.
	Iebildums
Atbilstoši noteikumu 22. punktam profesionālās kvalifikācijas apliecība izglītības iestādei ir pieejama Valsts pārbaudījumu informācijas sistēmā, bet personai profesionālās kvalifikācijas apliecība ir pieejama valsts pārvaldes pakalpojumu portālā www.latvija.lv, izmantojot attiecīgo e-pakalpojumu. Apliecība par profesionālās kvalifikācijas daļas apguvi personai ir pieejama valsts pārvaldes pakalpojumu portālā www.latvija.lv, izmantojot attiecīgo e-pakalpojumu. Tomēr saskaņā ar pārejas noteikumiem, 22. punktā minētais pakalpojums par profesionālās kvalifikācijas apliecības pieejamību Valsts pārbaudījumu informācijas sistēmā, kā arī valsts pārvaldes pakalpojumu portālā www.latvija.lv, pieejams sākot no 2024. gada 1. septembra. Ievērojot minēto pārejas periodu, lūdzam izvērtēt iespēju papildināt noteikumu projektu ar regulējumu, kādā veidā persona saņems profesionālās kvalifikācijas apliecību (piemēram, ar norādītā e-pasta starpniecību).
Piedāvātā redakcija
-
	Agnese Sermā (TM)



